CELEX: 62010CN0141
Language: et
Date: 2010-03-16 00:00:00
Title: Kohtuasi C-141/10: 16. märtsil 2010 esitatud hagi — Euroopa Komisjon versus Madalmaade Kuningriik

19.6.2010   
            
            
               ET
            
            
               Euroopa Liidu Teataja
            
            
               C 161/19
            
         
      16. märtsil 2010 esitatud hagi — Euroopa Komisjon versus Madalmaade Kuningriik
      (Kohtuasi C-141/10)
      (2010/C 161/28)
      Kohtumenetluse keel: hollandi
      
         Pooled
      
      
         Hageja: Euroopa Komisjon (esindajad: V. Kreuschitz ja M. van Beek)
      
         Kostja: Madalmaade Kuningriik
      
         Hageja nõuded
      
      
                  —
               
               
                  tuvastada, et kuna Madalmaade Kuningriik ei ole võtnud kõiki vajalike meetmeid kõrvaldamaks korda, mille kohaselt teatavaid sotsiaalkindlustushüvitisi ei maksta Madalmaade puurplatvormidel töötavatele teiste Euroopa Liidu liikmesriikide kodanikele, siis on Madalmaade Kuningriik rikkunud määruse (EMÜ) nr 1408/71 (1) artikli 13 lõike 2 punktist a ja artikli 3 lõikest 1 ning ELTL artiklitest 45–48 tulenevaid kohustusi;
               
            
                  —
               
               
                  mõista kohtukulud välja Madalmaade Kuningriigilt.
               
            
         Väited ja peamised argumendid
      
      
                  1.
               
               
                  Euroopa Parlament on viimasel ajal palunud komisjonilt korduvalt teavet Portugali kodanike kohta, kes töötavad Madalmaade mandrilava puurplatvormidel ning elavad Portugalis, kuid kellele ei kehti samasugused töötingimused ega samasugune sotsiaalne kaitse kui Madalmaades elavatele töötajatele.
               
            
                  2.
               
               
                  Selle tulemusena esitas komisjon EÜ artikli 226 (nüüd ELTL artikkel 258) alusel Madalmaadele märgukirja ja põhjendatud arvamuse. Selles selgitas ta, et Madalmaade sotsiaalkindlustusalaseid õigusnorme peab kohaldama ka Madalmaade puurplatvormidel töötavate teiste Euroopa Liidu liikmesriikide kodanike suhtes. Madalmaade ametiasutuste keeldusid maksmast nendele isikutele Madalmaade sotsiaalkindlustushüvitisi, mis on vastuolus määruse (EMÜ) nr 1408/71 II peatükiga, eelkõige artikli 13 lõike 2 punktiga a ja artikli 3 lõikega 1 ning EÜ artiklitega 39–42 (nüüd ELTL artiklid 45–48).
               
            
                  3.
               
               
                  Madalmaad ei ole tänaseni võtnud veel kõiki meetmeid kõrvaldamaks siseriiklikku korda, mille kohaselt teatavaid sotsiaalkindlustushüvitisi ei maksta Madalmaade puurplatvormidel töötavatele teiste Euroopa Liidu liikmesriikide kodanikele.
               
            
                  4.
               
               
                  Komisjon järeldab sellest, et kuna Madalamaad keelduvad maksmast teatavaid sotsiaalkindlustushüvitisi Madalmaade puurplatvormidel töötavatele teiste Euroopa Liidu liikmesriikide kodanikele, siis on Madalamaad rikkunud määruse (EMÜ) nr 1408/71 artikli 13 lõike 2 punktist a ja artikli 3 lõikest 1 ning ELTL artiklitest 45–48 tulenevaid kohustusi.
               
            
         (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).